CELEX: 32011D0741
Language: lv
Date: 2011-11-14 00:00:00
Title: 2011/741/: Komisijas Lēmums ( 2011. gada 14. novembris ) par Eiropas Parlamenta un Padomes Direktīvas 94/9/EK 7. panta piemērošanu aizliegumam, ko Vācijas iestādes noteikušas attiecībā uz mobilo telefonu Expert XP-Ex-1 ATEX DE-01-11 (izziņots ar dokumenta numuru C(2011) 8046) Dokuments attiecas uz EEZ

16.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 297/66
            
         KOMISIJAS LĒMUMS
   (2011. gada 14. novembris)
   par Eiropas Parlamenta un Padomes Direktīvas 94/9/EK 7. panta piemērošanu aizliegumam, ko Vācijas iestādes noteikušas attiecībā uz mobilo telefonu Expert XP-Ex-1 ATEX DE-01-11
   (izziņots ar dokumenta numuru C(2011) 8046)
   (Dokuments attiecas uz EEZ)
   (2011/741/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1994. gada 23. marta Direktīvu 94/9/EK par dalībvalstu tiesību aktu tuvināšanu attiecībā uz aizsargiekārtām un drošības sistēmām lietošanai sprādzienbīstamā vidē (1) (ATEX direktīva) un jo īpaši tās 7. pantu,
   tā kā:
   
               (1)
            
            
               Direktīvas 94/9/EK 2. panta 1. punktā noteikts, ka dalībvalstis veic visus vajadzīgos pasākumus, lai nodrošinātu, ka iekārtas, aizsardzības sistēmas un ierīces, uz kurām attiecas šī direktīva, laiž tirgū un nodod ekspluatācijā tikai tad, ja, tās pareizi uzstādot un uzturot kārtībā, kā arī lietojot paredzētajiem mērķiem, tās neapdraud cilvēku veselību un drošību, kā arī mājdzīvniekus vai īpašumu.
            
         
               (2)
            
            
               Direktīvas 94/9/EK 7. panta 1. punktā paredzēts, ka, ja dalībvalsts konstatē, ka iekārtas, aizsardzības sistēmas vai ierīces ar CE atbilstības zīmi, ko lieto atbilstīgi paredzētajam mērķim, var apdraudēt cilvēku drošību, kā arī mājdzīvniekus vai īpašumu, tā veic visus vajadzīgos pasākumus, lai šādas iekārtas vai aizsardzības sistēmas izņemtu no tirgus, aizliegtu to laišanu tirgū, nodošanu ekspluatācijā un izmantošanu vai ierobežotu to brīvu apriti. Dalībvalsts nekavējoties informē Komisiju par jebkuru šādu pasākumu, norādot lēmuma iemeslus.
            
         
               (3)
            
            
               Saskaņā ar Direktīvas 94/9/EK 7. panta 2. punktu Komisijai pēc apspriešanās ar iesaistītajām personām jāpaziņo, vai tā atzīst šādu pasākumu par pamatotu. Ja pasākums atzīts par pamatotu, Komisija informē dalībvalstis, lai tās atbilstīgi Direktīvas 94/9/EK 2. panta 1. punktā noteiktajiem pienākumiem varētu veikt visus vajadzīgos pasākumus saistībā ar attiecīgo iekārtu vai aizsardzības sistēmu.
            
         
               (4)
            
            
               Vācijas iestādes 2011. gada 17. martā oficiāli paziņoja Eiropas Komisijai par aizliegumu laist tirgū mobilos telefonus, tirdzniecības zīme un tips XP-Ex-1, ražotājs Experts Intrinsic Safety Specialists, Groningsewet 7, NL-2994 LC Barendrecht, Nīderlande, un to izņemšanu no tirgus/mazumtirgotājiem. Saskaņā ar dokumentiem, kas tika iesniegti Komisijai, šis produkts bija pakļauts atbilstības novērtēšanas procedūrai, kas noteikta Direktīvas 94/9/EK 8. panta 1. punkta b) apakšpunktā, par ko liecina EK tipa pārbaudes sertifikāts Nr. BKI09ATEX0014 X, ko izdevis BKIEx – ExVÁ Robbanásbiztos Berendezések Vizgáló Állomása Kft., Mikoviny Samuel u. 2-4, H-1037, Ungārija – pilnvarotā iestāde Nr. 1418.
            
         
               (5)
            
            
               Vācijas iestādes norādīja, ka to aizliegums bija pamatots ar produkta neatbilstību veselības aizsardzības un drošības būtiskajām prasībām, kuras minētas Direktīvas 94/9/EK 3. pantā un uzskaitītas II pielikumā, jo īpaši 1.0.5. (Marķējums) un 1.3. punktā (Potenciāli aizdegšanās avoti), kas attiecas uz nepareizu piemērošanu vai nepilnībām attiecībā uz saskaņoto standartu EN 60079-11:2007 Eksplozīvās atmosfēras – 11. daļa: Iekārtu aizsardzība ar iekšēju drošumu “i” IEC 60079-11:2006, uz kuru ir atsauces EK tipa pārbaudes sertifikātā, ko izdevis BKIEx – ExVÁ:
               
                           —
                        
                        
                           5.3. punkts (neatbilstīgi enerģijas un jaudas ierobežojumi),
                        
                     
                           —
                        
                        
                           6.3.1.1. punkts (nav ievēroti minimālie attālumi: 4,2 V spriegumam ir vajadzīgs 1,5 mm liels attālums; esošais attālums ir apmēram 0,2 mm),
                        
                     
                           —
                        
                        
                           10.5.3. punkts (neatbilstīgs enerģijas avots),
                        
                     
                           —
                        
                        
                           diagramma/tabula (galvenās shēmas plates kapacitāte bez ierobežojošiem elementiem; maksimālais daudzums 299 μF ir 3 000 reižu lielāks nekā atļautais ierobežojums).
                        
                     
         
               (6)
            
            
               Sava lēmuma pamatojumam Vācijas iestādes iesniedza Regierungspräsidium Darmstadt Unit IV/Wiesbaden rīkojumu, ar kuru informē par tirdzniecības aizliegumu attiecībā uz mobilo telefonu Expert XP-Ex-1, kopā ar attiecīgajiem pamatojumiem, ziņojumiem un vēstulēm, un KEMA kvalitātes ziņojumu Nr. 211518000/A par mobilo telefonu XP-Ex-1.
            
         
               (7)
            
            
               Saskaņā ar Vācijas iestāžu viedokli mobilie telefoni neatbilst veselības aizsardzības un drošības būtiskajām prasībām, kas 2. kategorijas elektriskajām iekārtām noteiktas Direktīvā 94/9/EK: bojājumu gadījumā tie var radīt bīstamas dzirksteles, tāpēc nav izpildītas raksturīgā drošības aizsardzības režīma prasības. Tāpēc Vācijas iestādes secina, ka šis produkts nav drošs lietošanai 1. zonas vidē (kategorija 2G) un paredzētās lietošanas gadījumā rada patiesus aizdegšanās draudus.
            
         
               (8)
            
            
               Komisija 2011. gada 8. aprīlī nosūtīja ražotājam – Experts Intrinsic Safety Specialists – un pilnvarotajai iestādei, kas izdeva EK tipa pārbaudes sertifikātu – BKIEx - ExVÁ Robbanásbiztos Berendezések Vizgáló Állomása Kft. – rakstisku uzaicinājumu sniegt savus komentārus par Vācijas iestāžu veikto pasākumu.
            
         
               (9)
            
            
               Līdz šim atbilde nav saņemta.
            
         
               (10)
            
            
               Ņemot vērā pieejamo dokumentāciju un iesaistīto personu komentārus vai to neesamību, Komisija uzskata, ka mobilais telefons Expert XP-Ex-1 neatbilst veselības aizsardzības un drošības būtiskajām prasībām, kas minētas Direktīvas 94/9/EK 3. pantā un uzskaitītas II pielikumā, it īpaši 1.0.5. punktā (Marķējums) un 1.3. punktā (Potenciāli aizdegšanās avoti). Šīs neatbilstības un ar tām saistītie tehniskie trūkumi rada nopietnu risku lietotājiem,
            
         IR PIEŅĒMUSI ŠO LĒMUMU.
   1. pants
   Vācijas iestāžu veiktais pasākums, aizliedzot mobilo telefonu, tirdzniecības zīme un tips Expert XP-Ex-1, ko ražo Experts Intrinsic Safety Specialists, laišanu tirgū un izņemot tos no tirgus/mazumtirgotājiem, ir pamatots.
   2. pants
   Šis lēmums ir adresēts dalībvalstīm.
   
      Briselē, 2011. gada 14. novembrī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 100, 19.4.1994., 1. lpp.